Tiksi (polārstacija)

Hidrometeoroloģiskā observatorija «Tiksi» () ir Krievijas polārā hidrometeoroloģiskā stacija Arktikā.Полярная Почта. Тикси Izvietojusies Laptevu jūras Tiksi līča piekrastē, Tiksi pilsētciemata teritorijā Poļarkas rajonā. Administratīvi ietilpst Sahas Republikas Bulunas ulusā.

 Vēsture 
Stacija tika izveidota 1932. gadā 2. Starptautiskā polārā gada programmas ietvaros. 5. augustā ar tvaikoni Ļena Tiksi līcī tika nogādāts personāls un nepieciešamais aprīkojums stacijas izbūvei. Kā stacijas būves vieta tika izvēlēts nelielais Sogo līcis Tiksi līča dienvidu daļā. Stacijas pirmās kārtas izbūve tika paveikta jau 12. augustā, kad tika nosūtīti pirmie meteoroloģiskie ziņojumi. Pirmais stacijas Buhta Tiksi (Бухта Тикси) vadītājs bija ģeologs Jevgēņijs Freibergs. Sākotnējo stacijas novērojumu programmā ietilpa meteoroloģiskie, hidroloģiskie, radioloģiskie un polārblāzmas novērojumi.

1936. gadā uz meteostacijas bāzes tiek izveidota Arktiskā zinātniski pētnieciskā observatorija (Арктическая научно-исследовательская обсерватория, ANIO) ar meteoroloģijas, aeroloģijas, hidroloģijas un laika prognožu nodaļām. Vienlaicīgi līdzās meteostacijai izveidotas Jakutijas ģeofiziskās observatorijas magnētisma, jonosfēras un mūžīgā sasaluma laboratorijas. 1957. gadā izveidots Tiksi reģionālais radiometeoroloģiskais centrs, kas apkopo informāciju no 30 Ziemeļjakutijas meteostacijām. Tajā pašā gadā līdzās meteostacijai tika sākti novērojumi Starptautiskā ģeofizikas gada programmas ietvaros. 1962. gadā jonosfēras nodaļa tika atdalīta no observatorijas,Полярная геокосмофизическая обсерватория (ПГО) «Тикси». Страници истории. pārcelta uz SĢG poligonu dienvidrietumos no Tiksi un  pārdēvēta par Tiksi Polāro ģeokosmofizisko observatoriju. 1964. gadā ANIO un radiometeoroloģiskais centrs tiek apvienoti un stacijai piešķirts hidrometeoroloģiskās observatorijas statuss.Метеорология и гидрология. Тиксинской гидрометеорологической службе — 85 лет 1967. gadā stacijā izveido hidroķīmijas un hidrobioloģijas laboratoriju.

Sakarā ar stacijas līdzdalību 3. Starptautiskā polārā gada (2007-2009) programmā, tajā veikta būtiska renovācija. Uzbūvēta jauna meteostacijas ēka (2009), 20 m augsts atmosfēras apakšējo slāņu zondēšanas tornis (2010) un tīrā gaisa paviljons (2011).NOAA Physical Sciences Laboratory. Grand Opening of Tiksi Hydrometeorological Climate Observatory in Russia Pēdējās divas struktūras veido Starptautisko klimata monitorēšanas observatoriju un uzbūvētas 1,5 km uz ziemeļiem no galvenās meteostacijas ēkas. Šī observatorija pētījumus veic sadarbībā ar ASV Nacionālo Okeāna un atmosfēras administrāciju un Somijas meteoroloģijas institūtu un tie iekļauti Starptautiskajā Arktiskajā atmosfēras novērojumu sistēmā (IASOA).

 Atsauces 

 Ārējās saites 
 СОВЕТСКИЙ ПОЛЯРНИК. Полярная станция Тикси.

Kategorija:PSRS polārstacijas
Kategorija:Krievijas polārstacijas
Kategorija:Arktiskās polārstacijas
Kategorija:Vissezonas polārstacijas
Kategorija:Jakutija
Kategorija:2. Starptautiskā polārā gada polārstacijas